Berlingske Tidende, 1784-09-10
Fortegnelse paa de Prismaterier og Premier, som det Kongelige Danske Landhuusholdings=Selskab udsætter for Hans Kongelige Majestæts Riger og Lande udi Aaret 1784. (See No. 72.)J Fald nogen Proprietær vilde tillige æske disse Premier, da blev det fornødent, paa det Arbeidet med andres kunde sammenlignes, at Attesterne nøiagtigen beviste, at intet Hoverie ved Stenenes Opbrekning af Jorden, Tilførsel til, og Sætning i Gjerderne, var forrettet. Bondestanden i Dannemark kan ei allene indfinde sig med andre til de tre største Premier af 100 Rdlr., 50 Rdlr. og 20 Rdlr. med de halve Mængder, nemlig: 400, 200 og 100 Favne; men til en endnu almindeligere Opmuntring for deres Flid, hvis Evne og Tid ei kan tillade dem i eet Aar at opsette saa mange Favne, udsættes følgende Premier: For den største Mængde af gode Steengjerder, ikke mindre end 90 Favne, satte ovenanførte Tid af en Bonde eller Huusmand, en Premie af 15 Rdlr. For ikke mindre end 70 Favne, en Premie af 12 Rdlr. For ikke mindre end 60 Favne, en paa 10 Rdlr. For ikke mindre end 50 Favne, en paa 8 Rdlr. For ikke mindre end 40 Favne, en paa 6 Rdlr. For ikke mindre end 30 Favne, to Premier hver paa 4 Rdlr. For ikke mindre end 20 Favne, to hver paa 3 Rdlr. Hvilke Premier udsættes særskilt for ethvert af de 6 geistlige Stifter i Dannemark. Og da Selskabet ligeledes med Fornøielse vil ansee den Enighed, som flere Personer i Selskab sammen arbeidende, eller og en heel Bye, kan vise, i med foreenet Magt at rense deres Marker fra Steen, og deraf at opføre varige Steengjerder, og saaledes at iverksætte saa vigtige Forbedringer, som for en enkelt Mand iblant dem maaskee altid vilde bleven umueligt; saa udsættes: 100 Rdlr. for det Selskab af flere Personer eller for den Bye, som i oven omskrevne Tid haver sat den største Mængde, og ikke mindre end 1200 Favne, Steengjerder af den foran beskrevne Beskaffenhed. For den næste Mængde, ikke mindre end 600 Favne, 50 Rdlr. For den næste, ikke mindre end 300 Favne, 25 Rdlr. J Attesterne maatte tydeligen meldes, hvor mange Mænd der haver taget Deel i Arbeidet, og om de alle haver taget lige Deel deri, eller hvor mange Favne enhver har sat. Disse tre sidste Premier udsættes særskilt for Dannemark og Norge. 13. Endelig udsættes paa lige Vilkaar følgende Premier efter et værdigt Medlems Forlangende for Bønderne udi Amtet Hütten for gode Steengjerder, satte i ovenmeldte Tid af en Bonde eller Huusmand, nemlig: 15 Rdlr. for ikke mindre end 400 Favne. 12 Rdlr. for ikke mindre end 300 Favne. 8 Rdlr. for ikke mindre end 200 Favne. 5 Rdlr. for ikke mindre end 100 Favne. 2 Rd. for ikke mindre end 50 Favne. Disse Premier ønsker Selskabet maatte gjøre den bedste Virkning efter Hensigten dermed i dette Amt. 14. Da Skovene i Norge ikke noksom kan spares, saa udsætter Selskabet følgende Premie, for saavimueligt derved at befordre denne Hensigt, nemlig: For den Bonde i Norge, som i Aaret 1785 bruger de fleste Grene af Gran eller Furu til Gjerde-Staure i Stedet for Jndstønninger eller unge Stammer: For ej mindre end 200 Favne, 20 Rdlr. For ej mindre end 100 Favne, 10 Rdlr. For ej mindre end 50 Favne, 5 Rdlr. Med Attester maatte bevises saavel Gjerdets Længde, som og at alle Staurene ere tagne af Grene. Æskningen indsendes inden 1ste October 1785. Premierne udsættes særskilt for ethvert af Norges 4 Stifter. 15. Da intet i den hele Agerdyrkning er vigtigere i sine Følger end Engenes og Græsgangenes Forbedring, og det flygtigste Øjekast ud over vore Bønder-Felleder vil overbevise os om, hvor langt vi heri paa de fleste Steder ere fra et fuldkomment Agerbrug; saa ønskede Selskabet at bringe Landmanden til alvorligen at arbeide paa Forbedring heri, blant andet ved at legge Vind paa gode Græsarter. Til den Ende udsætter Selskabet end videre, for at opmuntre Kløver Avlen, følgende Premier: For den Gaard eller Huusmand, som i Aaret 1785 med beste Nytte udsaaer den største Mængde, ikke mindre end 20 Pund, af det røde eller hvide Kløver=Frøe, 20 Rdlr. For den næste Mængde, ikke mindre end 16 Pund, 12 Rdlr. 12 Pund 8 Rdlr. 8 Pd. 6 Rdlr. 5 Pund 4 Rdlr. Disse Premier udsættes fremdeles særskilt for ethvert af de 6 geistlige Stifter i Dannemark, og æskes inden September Maaneds Udgang 1786. Men Øen Fyen maae ikke æske uden de tvende første Premier, og det med en dobbelt Mængde mod det anførte. Og til des større Opmuntring for den heri langsomme Øe Sielland, udsættes ydermere bemeldte Premier særskilt saaledes: 1) For Kjøbenhavns, Hirschholm, Kronborg og Frederichsborg Amter. 2) For Jægerspriis, Roskilde og Holbeks Amt. 3) For Draxholms, Kallundborg og Sæbyegaards Amt. 4) For Sorøe, Ringsted og Tryggevælde Amt 5) For Antvorskov, Korsøer og Vordingborg Amt. Hvilke Amter altsaa, saaledes som anført, samæske indbyrdes. Paalidelige Attester maatte bevidne Udsædens Rigtighed, og et i Sommeren 1786 taget Syn forklare Nytten af bemeldte Udsæd, hvilket ved Bedømmelsen vil tillige blive taget i Betragtning. Selskabet ønsker og at vide, om det besaaede Land bruges til Høeavl eller til Græsgang, og i første Tilfælde, hvor mange Læs Høe derpaa i 1786 er avlet. De, som engang vinder Premie herfor, kan ikke oftere æske nogen. for denne Avl. Selskabet vil ogsaa med Fornøielse modtage attesterede Efterretninger om hele Bondebyers saavelsom om Kjøbstæd-Jndvaaneres udmerkede Flid i Kløver=Avlen, og samme efter Omstændighederne belønne, da samlet Arbejde vil desuden overordentlig vorde belønnet. Og da Kløver Avlen med største Fordeel kan benyttes paa de Steder, som ere ude af Felledskab, eller hvor Jorden ved Jndhegning har den fornødne Fred, og i det ringeste kan gives 3 Aars Hvile, vil Selskabet ved Premiernes Tildømmelse legge Merke til deslige Fortrin. (Fortsættelsen følger.)